ਸੇਂਟ ਵੈਲਨਟਾਈਨ
ਸੇਂਟ ਵੈਲਨਟਾਈਨ (    ;    ) ਤੀਜੀ ਸਦੀ ਦਾ ਰੋਮਨ ਸੰਤ ਸੀ, ਜਿਸਦੀ ਯਾਦ ਪੱਛਮੀ ਈਸਾਈਅਤ ਵਿੱਚ 14 ਫਰਵਰੀ ਨੂੰ ਅਤੇ ਪੂਰਬੀ ਆਰਥੋਡਾਕਸ ਵਿੱਚ 6 ਜੁਲਾਈ ਨੂੰ ਮਨਾਈ ਜਾਂਦੀ ਸੀ। ਉੱਚ ਮੱਧ ਯੁੱਗ ਤੋਂ, ਉਸਦੇ ਸੰਤਾਂ ਦਾ ਦਿਨ ਕੋਰਟਲੀ ਪਿਆਰ ਦੀ ਪਰੰਪਰਾ ਨਾਲ ਜੁੜਿਆ ਹੋਇਆ ਹੈ। ਉਹ ਟੇਰਨੀ, ਮਿਰਗੀ ਅਤੇ ਮਧੂ ਮੱਖੀ ਪਾਲਕਾਂ ਦਾ ਸਰਪ੍ਰਸਤ ਸੰਤ ਵੀ ਹੈ।   ਸੇਂਟ ਵੈਲਨਟਾਈਨ ਇੱਕ ਪਾਦਰੀ ਸੀ  ਜਾਂ ਬਿਸ਼ਪ ਸੀ। ਉਸਨੇ ਰੋਮਨ ਸਾਮਰਾਜ ਵਿੱਚ ਮਜਲੂਮ ਇਸਾਈਆਂ ਵਿੱਚ  ਪਰਚਾਰ ਕੀਤਾ।  ਉਸ ਨੂੰ ਸ਼ਹੀਦ ਕਰ ਦਿੱਤਾ ਗਿਆ ਸੀ ਅਤੇ ਉਸਦੀ ਦੇਹ ਨੂੰ 14 ਫਰਵਰੀ ਨੂੰ ਵਾਇਆ ਫਲੈਮੀਨੀਆ ਵਿਖੇ ਦਫ਼ਨਾਇਆ ਗਿਆ ਸੀ। ਇਸ ਦਿਨ ਨੂੰ ਘੱਟੋ-ਘੱਟ ਅੱਠਵੀਂ ਸਦੀ ਤੋਂ ਸੰਤ ਵੈਲੇਨਟਾਈਨ (ਸੇਂਟ ਵੈਲੇਨਟਾਈਨ ਡੇ) ਦੇ ਤਿਉਹਾਰ ਵਜੋਂ ਮਨਾਇਆ ਜਾਂਦਾ ਹੈ। 

ਉਸ ਦੇ ਅਵਸ਼ੇਸ਼ਾਂ ਨੂੰ ਰੋਮ ਦੇ ਸਾਨ ਵੈਲੇਨਟੀਨੋ ਦੇ ਚਰਚ ਅਤੇ ਕੈਟਾਕੌਂਬਜ਼ ਵਿੱਚ ਰੱਖਿਆ ਗਿਆ ਸੀ, ਜੋ ਕਿ "ਪੂਰੇ ਮੱਧ ਯੁੱਗ ਵਿੱਚ ਇੱਕ ਮਹੱਤਵਪੂਰਨ ਤੀਰਥ ਸਥਾਨ ਬਣਿਆ ਰਿਹਾ ਜਦੋਂ ਤੱਕ ਸੇਂਟ ਵੈਲੇਨਟਾਈਨ ਦੇ ਅਵਸ਼ੇਸ਼ ਨਿਕੋਲਸ IV ਦੇ ਪੋਨਟੀਫਿਕੇਟ ਦੌਰਾਨ ਸਾਂਤਾ ਪ੍ਰਸੇਡੇ ਦੇ ਚਰਚ ਵਿੱਚ ਨਹੀਂ ਲਿਜਾਏ ਗਏ ਸਨ"।  ਫੁੱਲਾਂ ਦੇ ਤਾਜ ਨਾਲ਼ ਸਿੰਗਾਰੀ ਉਸਦੀ ਖੋਪੜੀ,  ਰੋਮ ਦੇ ਕੋਸਮੇਡਿਨ ਵਿੱਚ ਸਾਂਤਾ ਮਾਰੀਆ ਦੇ ਬੇਸਿਲਿਕਾ ਵਿੱਚ ਦੇਖਣ ਲਈ ਰੱਖੀ ਗਈ ਹੈ। ਉਸ ਦੀਆਂ ਹੋਰ ਨਿਸ਼ਾਨੀਆਂ ਵ੍ਹਾਈਟਫ੍ਰੀਅਰ ਸਟ੍ਰੀਟ ਕਾਰਮੇਲਾਈਟ ਚਰਚ, ਡਬਲਿਨ, ਆਇਰਲੈਂਡ ਵਿੱਚ ਹਨ, ਜੋ ਪਿਆਰ ਕਰਨ ਵਾਲਿਆਂ ਦਾ ਖਾਸ ਤੌਰ 'ਤੇ ਸੇਂਟ ਵੈਲੇਨਟਾਈਨ ਡੇਅ 'ਤੇ ਇੱਕ ਪ੍ਰਸਿੱਧ ਤੀਰਥ ਸਥਾਨ ਹੈ।   ਸ਼ੁਰੂਆਤੀ ਸ਼ਹਾਦਤਾਂ ਵਿੱਚ ਘੱਟੋ-ਘੱਟ ਦੋ ਵੱਖ-ਵੱਖ ਸੰਤ ਵੈਲੇਨਟਾਈਨ ਦਾ ਜ਼ਿਕਰ ਕੀਤਾ ਗਿਆ ਹੈ।  ਕੈਨਸਾਸ ਯੂਨੀਵਰਸਿਟੀ ਦੇ ਪ੍ਰੋਫ਼ੈਸਰ ਜੈਕ ਬੀ ਓਰੁਚ ਦੇ ਅਨੁਸਾਰ, ਰੋਮ ਦੇ ਸੇਂਟ ਵੈਲੇਨਟਾਈਨ ਅਤੇ\, ਟੇਰਨੀ ਦੇ ਸੇਂਟ ਵੈਲੇਨਟਾਈਨ , "ਦੋਨਾਂ ਸੰਤਾਂ ਦੇ ਕੰਮਾਂ ਦੇ ਸੰਖੇਪ ਬਿਰਤਾਂਤ ਯੂਰਪ ਦੇ ਲਗਭਗ ਹਰ ਚਰਚ ਅਤੇ ਮੱਠ ਵਿੱਚ ਸਨ"।